Hamburgum

**Hamburgum**, vulgo *Hamburg*, est maximus portus Germaniae. Hamburgum simul est urbs et terra foederalis Germanica. Decemvirorum rebus publicis administrandis collegium Hamburgi senatus appellatur, cuius his diebus Petrus Tschentscher praeses et praefectus est urbi. 

## Nomen 
Urbs Latine *Hamburgum,* a variis auctoribus appellata est atque interdum sollemnius *Hammonia* iuxta nomen deae neoclassicae huic urbi tutricis. Theodisce *Hamburg* appellatur (medio aevo *Honburgh*) sed sollemniter *Freie und Hansestadt Hamburg*, unde Latine nonnumquam "libera et Hanseatica civitas Hamburgi". 

## De situ et incolis 
Hamburgum ad ripas Albis fluvii et lacus Alsterensis situm centum fere chiliometra et viginti abest a mari Germanico. Nostra aetate Hamburgi ad octies decies centena milia hominum habitant.
Lingua Saxonica lingua ingenua est Hamburgensium, qui tamen his temporibus lingua Germanica multo saepius uti solent. Dialectus Hamburgensium, quo miscentur, quae Saxonicae et Germanicae linguae propria sunt, ipsorum verbo *missingsch* appellatur.

## De rebus gestis populi Hamburgensis 
thumb|upright=1.5|"Hamburga, Florentissimum inferioris Saxoniae emporium, Anglorum frequentatione hoc tempore celeberrimum Anno Domini MDLXXII."
[thumb|upright=0.4|left|[Sigillum anno 1241.]]

### De urbe condita 
Castra Hamburgensia anno 811 a Carolo Magno imperatore condita esse traduntur. Anno 831 Ludovicus imperator cognomine Pius Anscharium archiepiscopum Hamburgensibus primum inauguravit. Fundamentum regiae episcopalis etiamnunc in Via Lapidea aspici potest. Anno 845 Normanni (Vicingi) feroces Hamburgensibus bellum intulerunt, postea etiam Sclavi. Quarum rerum documenta praeclara sunt libri Adami Bremensis *Gesta Hammaburgensis Ecclesiae Pontificum* inscripti.

### Medioaevum 
[thumb|upright=0.8|Hamburgum anno [1800.]]
Medio quod dicitur aevo Hamburgenses ad foedus hanseaticum accesserunt, cuius oppida praecipua facta sunt Lubeca, Brema, Dantiscum, Hamburgum.

### Tempore Napoleonis 
Napoleone primo eius nominis imperatore Francogallis imperante ager Hamburgensis una cum Batavorum Frisiorumque sedibus dicioni et imperio Francogallorum allegatus, mox autem tyranno superato in libertatem vindicatus est.

### Pars Confoederationis Germanicae 
thumb|left|Aedificia ardentia die 6 Maii 1842
Annis 1815 - 1866 Hamburgum pars Confoederationis Germanicae erat, deinde Foederationis Germanicae Septemtrionalis. A die 5 ad usque 8 Maii 1842 urbs maximo incendio deleta et postea pulcherrimis aedificiis iterum exstructa est.

### Imperium Germanicum 
Anno 1871, cum Germanorum civitates tribus populi Gulielmo I rege Borussiae imperante devictis Francogallis in unum imperium coniungerentur, etiam Hamburgenses sua sponte ad imperium Germanicum accesserunt. Sed non prius quam 1888 Hamburgum etiam sodalis Societatis portorii Germanicae facta est. Inde ab eo tempore illud populi Germanici portae ad orbem terrarum cognomen urbis honorificum vulgatum est. 

### Res publica Vimariana 
Anno 1918 etiam Hamburgo constitutio libera data est, ita ut omnibus incolis aequa iura darentur. Anno 1923 communistae frustra rerum potiri conati sunt.

### Dictatura Nazista 
[thumb|[Pellicula Hamburgi ab exercitu Civitatum Foederatarum delendi.]]
Anno 1933, etiam Hamburgi Nazistae rerum potiti sunt et democratiam deleverunt. Anno 1937 eorum, qui Berolini populo Germanico imperabant, consilio fines urbis vicinis plurimis adiectis hodiernum ad modum propagati sunt. secundo bello mundano Hamburgum aeronavibus pyroboletariis valde deletum est.

### Post secundum bellum mundanum 
Bello finito Hamburgum urbs a Britannia occupata et libertas restituta est. Urbs plerumque a magistris civium factionis SPD recta est: annis 1946 - 1953 et 1957 - 1960 a Maximiliano Brauer, deinde ad annum 2001 Paulus Nevermann, Herbertus Weichmann, Petrus Schulz, Ioannes-Ulricus Klose, Nicolaus de Dohnanyi, Henning Voscherau atque Ortvinus Runde summum magistratum urbis administrabant, qui omnes ad Factionem Socialem Democraticam pertinuerunt.

### Tempus novissimum 
Sed 31 Octobris 2001 post electionem civitatis Ole de Beust magister civium superior Hamburgi successor Ortvini Runde (SPD) electus est. Ab hoc die variis coalitionibus urbem patriam regnavit, primo CDU cum *Factione Reipublicanae Impetu* foedus fecit, deinde ab anno 2004 post foedus finitum et electionem habitam factio sua maiorem partem legatorum adepta est, denique ab anno 2008 cum GAL. Foedere inter alia sancitum est, ut scholae Hamburgi reformandae essent: Ad usque sextum annum omnes dicipuli unam scholam frequentare debuerunt. Sed id plebiscito incolarum 18 Iulii 2010 repudiatum est, quamquam omnes paene factiones (nisi FDP) reformae favebant. Itaque de Beust eodem die se a magistratu se recessurum pronuntiavit. 25 Augusti 2010 Christopherus Ahlhaus (CDU) successor electus est et aliquamdiu cum viridibus foedus habere pergebat. Sed 25 Novembris 2010 Virides foedus regendi finiverunt. Suffragium novum in 20 Februarii 2011 constitutum est. Hoc suffragio Factio Socialis Democratica maximam partem votorum accepit et 7 Martii Olaus Scholz novus magister civium electus est, qui sine alia factione urbem regere potest. Sed suffragiis anno 2015 habitis Scholz foedus regnandi cum Viridibus facere coactus est. Postquam Scholz Administer Foederalis Aerarii Publici vocatus est, ei 28 Martii 2018 Petrus Tschentscher, consodalis factionis SPD, ad munus successit.

## Religiones 
Pars maxima incolarum Christiani Lutherani sunt (circa 32%), pars minor Catholica est, sunt circa 10 per centum. Ceteri aliarum religionum sectatores vel nullius religionis sodales sunt.

### Ecclesia Evangelica 
Hamburgum pars episcopati Albiae Septentrionalis anno 1977 conditi est, sedes episcopi Evangelici Kielia est.
 
### Ecclesia Catholica Romana 
Hamburgum est sedes archiepiscopalis cum nomine Archidioecesis Hamburgensis Praesentis archiepiscopus est Stephanus Heße.

## Clima 
Urbi Hamburgensi clima est oceanicum per enumerationem Köppen–Geiger, in stationes quattuor divisum, mensibus frigidissimis Decembri, Ianuario, Februario, calidissimis Iunio, Iulio, Augusto; temperatura aëris media a Decembri ad Februarium circiter 2° atque mense Iulio 18.7°, minima inter −0.3° et 13.8°, maxima inter 4° et 23.5°, sed minima extrema usque hodie nota −29.1°, maxima extrema 37.3°; pluviis mense Aprili ad 43 mm tantum, mense Augusto 79 mm; diebus pluviosis per annum totum fere 129 incidentibus; horis solis fulgentis mense Decembri 37, mense Maio 223, per annum totum 1&nbsp;582 relatis.

## Regiones urbanae 
thumb|upright=2|Forma regionum et vicorum urbis **Hamburgi**
Hamburgum in septem regiones urbanas divisum est, quarum una, Altona, vicus piscatorum fuit anno circiter 1535 conditus atque ab anno 1664 usque in 1938 urbs a se ipsa. Aliae regiones sunt Urbs Media, Hamburgum Septentrionale, Bergedorf, Eimsbüttel, Harburg, Wandsbek.
* Altona e quattuordecim vicis constituitur, videlicet urbe Altona vetere, Altona septentrionali, Bahrenfeld, Blankenese, Groß Flottbek, Iserbrook, Lurup, Nienstedten, Osdorf, Othmarschen, Ottensen, Rissen, Sternschanze, Sülldorf.
* Urbs Media Hamburgensis ex uno et viginti vicis constituitur, videlicet urbe Hamburgo vetere, Billbrook, Billstedt, Borgfelde, Finkenwerder, HafenCity, Hamm-Nord, Hamm-Mitte, Hamm-Süd, Hammerbrook, Horn, Kleiner Grasbrook, Neustadt, Neuwerk, Rothenburgsort, Steinwerder, St. Georg, St. Pauli, Veddel, Waltershof, Wilhelmsburg.
* Hamburgum Septentrionale e tredecim vicis constituitur, videlicet Alsterdorf, Barmbek-Nord, Barmbek-Süd, Dulsberg, Eppendorf, Fuhlsbüttel, Groß Borstel, Hoheluft-Ost, Hohenfelde, Langenhorn, Ohlsdorf, Uhlenhorst, Winterhude.
* Bergedorf e tredecim vicis constituitur, videlicet Allermöhe, Altengamme, Bergedorf, Billwerder, Curslack, Kirchwerder, Lohbrügge, Moorfleet, Neuengamme, Ochsenwerder, Reitbrook, Spadenland, Tatenberg.
* Eimsbüttel ex novem vicis constituitur, videlicet Eidelstedt, Eimsbüttel, Harvestehude, Hoheluft-West, Lokstedt, Niendorf, Rotherbaum, Schnelsen, Stellingen.
* Harburg e septemdecim vicis constituitur, videlicet Altenwerder, Cranz, Eißendorf, Francop, Gut Moor, Harburg, Hausbruch, Heimfeld, Langenbek, Marmstorf, Moorburg, Neuenfelde, Neugraben-Fischbek, Neuland, Rönneburg, Sinstorf, Wilstorf.
* Wandsbek e duodeviginti vicis constituitur, videlicet Bergstedt, Bramfeld, Duvenstedt, Eilbek, Farmsen-Berne, Hummelsbüttel, Jenfeld, Lemsahl-Mellingstedt, Marienthal, Poppenbüttel, Rahlstedt, Sasel, Steilshoop, Tonndorf, Volksdorf, Wandsbek, Wellingsbüttel, Wohldorf-Ohlstedt.

## Cives praeclari 
* Rudolfus Augstein, editor nuntiorum hebdomadalium
* Oliverius Hirschbiegel, moderator cinematographicus
* Fridericus Amadeus Klopstock, poeta
* Albertus Krantz, rerum gestarum scriptor
* Carolus Laeisz, mercator navalis
* Felix Mendelssohn-Bartholdy, compositor
* Philippus Otho Runge, pictor
* Helimutus Schmidt (1918-2015), cancellarius foederalis Germaniae
* Uwe Seeler, pedilusor
* Aby Warburg, historiae artis studiosus
* Heribertus Wehner, vir in re publica versatus
* Henricus Rowohlt, histrio et scriptor

### Filii filiaeque 
* Ioachim Westphalus (1510 - 1574), theologus et emendator Ecclesiae
* Henningus Conradinus (1538 - 1590), poeta Latinus
* Iohannes Brahms (1833 - 1897), compositor
* Ernestus Thälmann (1886 - 1944), dux Communisticae Factionis Germanicae
* Helimutus Schmidt (1918 - 2015), ex cancellarius Germaniae
* Volfgangus Borchert (1921 - 1947), scriptor et actor 
* Nicolaus de Dohnanyi (*1928), vir publicus et sodalis Socialis Democraticae Factionis Germaniae
* Ioannes Apel (1932 - 2011), vir publicus et sodalis SPD
* Henning Voscherau (1941 - 2016), vir publicus et sodalis SPD
* Ioannes Fried (*1942), historicus
* Angela Merkel (*1954), cancellaria Germaniae
* Stephanus Weil (*1958), praeses ministrorum Saxoniae Inferioris.

### Mortui 
* Georgius Philippus Telemann (1681 - 1767), compositor
* Carolus Philippus Emanuel Bach (1714 - 1788), compositor
* Arminius Lange (1912 - 1943), presbyter catholicus Germanicus ad victimarum Nazistarum gregem pertinens, qui dicitur Lubecae martyres
* Gustavus Schröder (1885-1959), navarchus, qui anno 1939 sub dictatura Nazistarum cives Iudaicos servabat
* Rudolphus Dahlgrün (1908 - 1969), vir publicus et sodalis factionis FDP
* Carolus Schiller (1911 - 1994), vir publicus et sodalis SPD
* Ioannes Apel (1932 - 2011), vir publicus et sodalis SPD
* Helimutus Schmidt (1918 - 2015), ex cancellarius Germaniae
* Henning Voscherau (1941 - 2016), vir publicus et sodalis SPD

## oppida coniuncta 
## Notae 

## Bibliographia 
* "Hamburga" in 
* Philip Oltermann, "Story of cities #40: how a village had to die so Hamburg's port could survive" in *The Guardian* (11 Maii 2016) 

* Die Welt
* Pastillum Hamburgense
* Societas Esperantica Hamburgensis 
* Tribunal Internationale Iuris maritimi
* 449 Hamburga
* 723 Hammonia

## Nexus externi 
* litera ab mercatoribus hanseaticis ad Senatum Hamburgi A.D. 1351
* Index scriptorum antiquorum Hamburgensis
* *Deutscher Altphilologenverband* (Confoederatio philologorum linguarum antiquarum) 

**Res historicae**

!
Categoria:Condita 811
Categoria:Urbes milies milium incolarum
Categoria:Portus maris Germanici
Categoria:Sedes archiepiscopales Germaniae
Categoria:Urbes hanseaticae